Kontorchef til Kunder og Processer i Gældsstyrelsen – Middelfart (Opslag hos Gældsstyrelsen)
Kontorchef til Kunder og Processer i Gældsstyrelsen – Middelfart
Kan du se dig selv stå i spidsen for et kontor med ansvar for styring af forretningsprocesser og det strategiske ansvar for kunderejser og kundekommunikation? Brænder du for at udvikle og drive en kultur, der er båret af ansvarlighed, professionalisme og et stærkt kollegialt sammenhold? Så er du måske vores nye kontorchef i Middelfart.
Du sætter baren højt – både for forretningsprocesserne, i sagsbehandlingen og trivslen i teamet
Som kontorchef vil det være dit ansvar at udstikke en retning og omsætte strategier, politikker og pejlemærker til håndgribelige mål, som dit team kan arbejde efter. Det er afgørende, at du formår at følge op på kontorets mål samtidig med, at du bidrager til et højt engagement blandt medarbejderne.
Du får derudover ansvar for at:
Organisationens arbejds- og forretningsprocesser er ensartede og lovlige, og derved understøtter sikker og effektiv drift samt gode kundeoplevelser
Der er god processtyring med fokus på høj kvalitet i sagsbehandlingen
Driften har juridisk støtte og rådgivning af høj kvalitet - eksempelvis gennem udvikling af skarpe procesvejledninger og en fælles videndelingsplatform
Sikre en god koordinere arbejdet med løbende procesforbedringer på tværs af driftscentrene
Arbejde strategisk og taktisk med udvikling af Gældsstyrelsens kundevendte kommunikationskanaler, herunder bidrage til udvikling af nye digitale løsninger
Understøtte en prioriteret systemudvikling i et samarbejde med UFST
Du får arbejdssted i hovedkvarter for gældsinddrivelse, der ligger i Middelfart. Som kontorchef for Kunder og Processer får du ansvaret for ledelsen af ca. 15 medarbejdere, og du vil referere til underdirektøren for kontoret Stab og Styring.
Erfaren og proaktiv leder med et godt overblik og høje kvalitetsstandarder
Du har en relevant akademisk videregående uddannelse, og du har erfaring med ovenstående opgaver. Du har ligeledes erfaring med ledelse af medarbejdere, og denne erfaring er gerne opnået i en større politisk organisation - fx kommune, region, styrelse eller lignende.
Du kan nå i mål med strategiske og driftsorienterede beslutninger og sikre leverancer af høj kvalitet. Du er relationsskabende i forhold til interessenter og samarbejdspartnere internt i styrelsen og i den samlede Skatteforvaltning. Du motiveres af at skulle lede et fagligt stærkt kontor, og du er proaktiv, systematisk og demonstrerer stort overblik.
Klik på linket og se mere om vores ledelsesprincipper i lederkompasset.
Kontoret for Kunder og Processer – en del af Stab og Styring
Kontoret for Kunder og Processer er en del af Stab og Styring i Gældsstyrelsen, som har til huse i styrelsens hovedsæde i Middelfart. Stab og Styring varetager en bred portefølje af opgaver herunder blandt andet HR, økonomi, jura og produktionsstyring. Du bliver del af en velfungerende chefgruppe med otte øvrige kontorchefer, som nærmeste kolleger.
Vi tilbyder et job med udviklingsmuligheder i hele Danmark i en organisation, hvor der også er rig mulighed for sparring, når man støder ind i ukendte udfordringer. Derudover tilbyder vi et stærkt fagligt miljø samt en arbejdsplads med fokus på nærværende ledelse og gode kolleger.
Vi hjælper borgere og virksomheder med at betale deres gæld til det offentlige. Gældsstyrelsens mål er, at så mange som muligt betaler deres gæld. Vi samarbejder med de offentlige kreditorer om at forebygge, at ny gæld opstår. Vi arbejder med klare præstationsmål og transparens. Det gør vi, fordi vi er drevet af at inddrive mest mulig gæld til det offentlige. Vi lykkes med vores opgave, fordi Gældsstyrelsens ledere og medarbejdere har en høj grad af faglig dedikation og stor viden på deres område.
Løn- og ansættelsesvilkår forhandles efter rammeaftalen om kontraktansættelse af chefer i staten. Stillingen er indplaceret i lønramme 37/løngruppe 1. Stillingerne besættes i udgangspunktet på åremål.
Det for tiden gældende tjenestested er Teglgårdsparken 19, 5500 Middelfart.
Den 1. november 2019 eller snarest derefter.
Finder du stillingen interessant, bedes du sende ansøgning med CV og eksamenspapirer via link "søg stillingen" senest 28. august 2019.
Der afholdes 1. samtaler 5. september 2019 og 2. samtaler 17. september 2019. Der indgår en logisk test og en personprofilanalyse i ansættelsesforløbet.
Hvis du vil vide mere om stillingen eller processen, er du velkommen til at kontakte Kontorchef for Fordringshaverkontoret Annemarie Holt på tlf. 4162 3896 eller Underdirektør for Stab og Styring i Gældsstyrelsen Claus Hattesen Hangaard på tlf. 7237 3673 .
https://jobbank.dk/job/1365431/gaeldsstyrelsen/kontorchef-til-kunder-og-processer-i-gaeldsstyrelsen-middelfart